om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Italien - EGF/2021/002 IT Air Italy

9.Aktivitetsophøret for alle afskedigede arbejdstagere i referenceperioden er blevet beregnet fra den dato, hvor arbejdsgiveren i medfør af bestemmelserne i artikel 3, stk. 1, i Rådets direktiv 98/59/EF skriftligt underrettede den kompetente offentlige myndighed om de planlagte kollektive afskedigelser. De italienske myndigheder bekræftede forud for datoen for afslutningen af Kommissionens vurdering, at disse 466 afskedigelser faktisk har fundet sted.

4.De italienske myndigheder indgav ansøgning EGF/2021/002 IT/Air Italy den 15. juli 2021, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen og anmodede de italienske myndigheder om yderligere oplysninger den 29. juli 2021. Der blev indsendt yderligere oplysninger inden for 15 arbejdsdage efter anmodningen. Fristen på 50 arbejdsdage efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 29. oktober 2021.

1.De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EF) nr. 1309/2013 ("EGF-forordningen").

Støtteberettigede modtagere

10.Ud over de allerede omhandlede arbejdstagere omfatter de støtteberettigede modtagere 145 afskedigede arbejdstagere, hvis aktivitet ophørte før eller efter referenceperioden på fire måneder. I overensstemmelse med artikel 6, litra b), i EGF-forordningen ophørte alle disse arbejdstagere med deres aktivitet inden for seks måneder før referenceperiodens begyndelse den 1. september 2020 og/eller mellem udgangen af referenceperioden og dagen før vedtagelsen af dette forslag. Der kan etableres en klar årsagssammenhæng med den begivenhed, der udløste de afskedigede arbejdstageres aktivitetsophør i referenceperioden.

11.Det samlede antal støtteberettigede modtagere er derfor på 611.

Beskrivelse af de begivenheder, der førte til afskedigelser og aktivitetsophør

12.I 1963 blev Alisarda, som var et privatejet luftfartsselskab, oprettet med det formål at fremme turismeudviklingen i Costa Smeralda (det nordøstlige Sardinien), der på daværende tidspunkt kun betjentes ad søvejen. I 1991 ændrede Alisarda sit navn til Meridiana som led i en strategisk omstilling på det internationale marked. I 1990'erne steg Meridianas omsætning årligt med ca. 10 % i gennemsnit. I 2004 befordrede Meridiana 3,5 mio. passagerer og konkurrerede direkte med Alitalia og AirOne på ruten Milano Linate-Rom Fiumicino, som er den rute i Italien med den største trafik. I 2006 overtog Meridiana Eurofly og påbegyndte en integrationsproces, der blev afsluttet i 2010. Luftfartsselskabet blev omdøbt til Meridiana Fly.

13.I 2013 erhvervede Meridiana Fly Air Italy, som er et luftfartsselskab grundlagt i 2005 til charterflyvning og ruteflyvning på kort, mellemlang og lang distance.

14.I 2018 fusionerede de to selskaber for at oprette det nye Air Italy, der ejes af AQA Holding. AQA Holding fremlagde en ambitiøs plan for at dække en lang række destinationer i Italien og fremme interkontinentale flyvninger fra luftfartsselskabets internationale knudepunkt i lufthavnen Milano Malpensa.

15.Air Italy har siden sin oprettelse stået over for forskellige problemstillinger, som f.eks. tvister med Alitalia om ruterne mellem det italienske fastland og Sardinien eller de amerikanske flyselskaber Deltas og Uniteds kraftige reaktion, idet de opfattede Air Italy som et middel til Qatar Airways' ekspansion i USA. I et åbent brev til præsident Trump anmodede tre luftfartsselskaber om, at Air Italys stigning i antallet af flyvninger uden mellemlandinger mellem USA og Europa skulle standses. Anmodningen gjorde det vanskeligt for potentielle partnerskaber, når Air Italy søgte at opnå sine første interline-aftaler og aftaler om fælles rutenumre på tværs af Atlanten.

16.Desuden voksede flåden af fly mindre hurtigt end forventet (i januar 2020 bestod flåden af 11 fly, fire Airbus A330 og syv Boeing 737), og de tre nye indkøbte Boeing 737 Max måtte blive på jorden på grund af sikkerhedsmangler i forbindelse med de tragiske ulykker i Indonesien og Etiopien. Nogle ruter blev aflyst kort tid efter deres ibrugtagning, mens andre blev annonceret og aldrig lanceret.

17.I 2018, som var Air Italys første driftsår, beløb tabene sig til næsten 160 mio. (57 % af omsætningen). På trods af en stigning i omsætningen (ca. 330 mio. EUR) nåede tabene i 2019 op på 230 mio. EUR, dvs. 70 % af omsætningen.

18.Air Italy havde brug for 200 mio. EUR for at kunne fortsætte sin drift. Qatar Airways syntes at være villig til at investere yderligere, men et yderligere køb af aktier ville have gjort Qatar Airways til den største aktionær, og Air Italy ville have mistet sin licens som luftfartsselskab i Den Europæiske Union.

19.Den 11. februar 2020 meddelte Air Italy, at selskabets aktionærer havde godkendt en frivillig likvidation, og at alle driftsaktiviteter fra den 25. februar 2020 var aflyst.

20.To dage efter alle driftsaktiviteters ophør indledte Air Italy en kollektiv afskedigelsesprocedure for hele arbejdsstyrken (1 453 ansatte). Proceduren blev dog sat i bero indtil september 2020 på grund af ikrafttrædelsen af lovdekretet om forebyggelse af afskedigelser af arbejdstagere i de første måneder af pandemien.

Anvendelse af EU's kvalitetsramme for foregribelse af forandringer og omstruktureringer

21.De italienske myndigheder har i deres ansøgning om EGF-støtte beskrevet, hvordan der er taget hensyn til henstillingerne i EU's kvalitetsramme for foregribelse af forandringer og omstruktureringer (QFR). De myndigheder, der var involveret i behandlingen af Air Italy (arbejds- og socialministeriet, ministeriet for transport- og økonomisk udvikling samt de berørte regioner), forsøgte at identificere mulige foranstaltninger for at undgå de kollektive afskedigelser, f.eks. ved at identificere en køber til det selskab, der befandt sig under likvidation siden den 11. februar 2020.

Idet det viste sig umuligt at undgå kollektive afskedigelser hos Air Italy, traf ASPAL, som er de regionale offentlige arbejdsformidlinger, og regionen Sardegna direkte foranstaltninger for at nå de mål, der anbefales i QFR hvad angår uddannelse, certificering og genansættelse. ASPAL identificerede de mest hensigtsmæssige foranstaltninger, der skal sikre arbejdstagernes genbeskæftigelsesegnethed ved at give dem færdigheder, som de kan tage med sig, som f.eks. IT, sprog eller iværksætterfærdigheder. Arbejdsmarkedets parter var fuldt ud involveret i planlægningen af foranstaltningerne. Lokale virksomheder udtrykte deres interesse i at deltage i jobmatchningsaktiviteter med deltagelse af tidligere ansatte i Air Italy. På de møder, der blev afholdt i forbindelse med den kollektive afskedigelsesprocedure, anmodede fagforeningerne Air Italy om at overveje at anmode om den særlige lønintegrationsordning for at afbøde de sociale virkninger af selskabets beslutning om at indstille aktiviteterne og samtidig støtte omfordelingen af afskedigede arbejdstagere gennem de intensive tilbud om bistand til flytning, der er knyttet til lønintegrationsordningen. Alle afskedigede arbejdstagere blev omfattet af lønintegrationsordningen og de tilknyttede tilbud om bistand til flytning.

22.Hvad angår de aktiviteter, der er iværksat for at hjælpe de afskedigede arbejdstagere, har de italienske myndigheder rapporteret, at foranstaltningen "generelle oplysninger og erhvervsvejledning" allerede er gennemført. Fyrre arbejdstagere valgte at gå vejen til selvstændig virksomhed. Som et bidrag til de foranstaltninger, der blev gennemført af regionen Sardegna, ydede Air Italy støtte (herunder lægeundersøgelser) til fornyelse af licenser eller certifikater frem til den 30. juni 2021. En række kurser, som f.eks. grundlæggende genoplivningskurser og kurser i defibrillering eller periodisk tilbagevendende uddannelse for piloter, fandt sted i maj 2021.

Afskedigelsernes forventede virkning på økonomien på lokalt, regionalt og nationalt plan og på beskæftigelsen

23.Pandemien har ført til en betydelig forværring af det sardiske arbejdsmarked, som i kraft af sin status som øsamfund isoleret fra fastlandet er et lille arbejdsmarked.

24.Antallet af beskæftigede, der havde været stigende i perioden 2018-19, gik kraftigt tilbage i 2020. Ifølge en arbejdsmarkedsundersøgelse udført af det italienske nationale statistiske institut (ISTAT) var tilbagegangen (-4,6 %) 2,6 procentpoint over gennemsnittet for Italien som helhed (-2,0 %).